**PLUNGĖS SOCIALINIŲ PASLAUGŲ CENTRO VEIKLOS PRISTATYMAS 2023 M.**

Plungės socialinių paslaugų centras - Plungės miesto bei seniūnijų gyventojų įvairius socialinius poreikius tenkinanti socialinių paslaugų įstaiga. Plungės socialinių paslaugų centre yra patvirtinti iš viso – 111,3 etatai, iš jų: finansuojami iš valstybės tikslinių dotacijų – 28,5 etatų, iš Lietuvos Respublikos Socialinės apsaugos ir darbo ministerijos vykdomas projektas ,,Paslaugų, skatinančių ir efektyviai palaikančių globą šeimos aplinkoje, vystymas“ – 2,25 etato.

**SOCIALINIŲ PASLAUGŲ CENTRO STRUKTŪRINIAI PADALINIAI IR VEIKLOS SRITYS :**

**ŠEIMOS PARAMOS TARNYBA (TOLIAU- ŠPT)**

**ŠPT apima:** atvejo vadybą, socialinį darbą su riziką patiriančiomis šeimomis.

**Atvejo vadyba.** I šių metų ketvirtyje socialinės priežiūros paslaugos buvo teikiamos 228 šeimoms ir 404 jose augantiems vaikams. II ketvirtyje 222 šeimoms ir 426 vaikams, III ketvirtyje 216 šeimų ir 347 jose augantiems vaikams. Šiuo metu atvejo vadybininkai dirba su 228 šeimomis. Vidutiniškai vienam atvejo vadybininkui tenka 28,5 šeimos.

**Socialiniai darbuotojai su šeimomis.** Socialinę riziką patiriančioms šeimoms socialinės priežiūros paslaugas teikia 16 (17 pareigybės) seniūnijose dirbančių socialinių darbuotojų. Praktinę pagalbą šeimoms, auginančioms vaikus iki 12 mėn. amžiaus arba vaikus su negalia iki 3 m. amžiaus, teikia 2 individualios priežiūros darbuotojos (2,5 et.). Vidutiniškai vienas socialinis darbuotojas dirba su 14 šeimų.

**PAGALBOS Į NAMUS TARNYBA**

Pagalbos į namus paslaugos teikiamos vienišiems suaugusiems asmenims su negalia ir jų šeimoms ar senyvo amžiaus asmenims ir jų šeimoms, kuriems šios pagalbos negali suteikti artimieji. Šiuo metu pagalbos į namus tarnybos paslaugos teikiamos 172 asmenims (94 - Plungės mieste ir 78 – seniūnijose). Paslaugų gavėjai: 10 suaugusių asmenų su negalia ir 162 senyvo amžiaus asmenys.

Nuo 2023 m. gegužės mėn. pradėtos teikti dienos socialinės globos paslaugos asmens namuose. Turime 7 paslaugų gavėjus.

**DIENOS CENTRO SUAUGUSIEMS ASMENIMS SU NEGALIA**

Dienos centro padalinį lanko 30 suaugusių asmenų su negalia. Dienos socialinės globos paslaugas institucijoje teikiamos 17 asmenų su sunkia negalia, kuriems nustatytas nuolatinės slaugos poreikis. Socialinės priežiūros - socialinių įgūdžių ugdymo ir palaikymo paslaugos teikiamos 13 asmenų, kurie pripažinti nedarbingi, ar iš dalies darbingi, kuriems nustatytas nuolatinės priežiūros poreikis.

**GLOBOS CENTRAS**

Globos centras organizuoja pagalbą būsimiems ir esamiems budintiems globotojams, globėjams (rūpintojams) ir be tėvų globos likusiems vaikams, esant prašymui – įtėviams bei įvaikiams ir Bendruomeninių vaikų globos namų darbuotojams.

Bendras Globos centro koordinuojamų globų (rūpybų) skaičius – 66 tėvų globos netekę vaikai, gyvenantys 50 Plungės rajono  budinčių globotojų, globėjų (rūpintojų) šeimų.

Dirbama su globėjų šeimomis, iš kurių yra:

* Globėjai, nesusiję giminystės ryšiais su globojamais (rūpinamais) vaikais – 42 asmenys/ 24 šeimos (globoja (rūpina) 32 vaikus);
* Globėjai artimi giminaičiai (močiutės, seneliai, broliai, seserys) – 36 asmenys/25 šeimos (globoja (rūpina) 34 vaikus);
* Tarpusavio bendradarbiavimo ir paslaugų teikimo sutartis pasirašyta su viena budinčia globotoja, kuri šiuo metu yra laukime (priima vieną vaiką iki 6 m.).

Nuo 2023-07-01 pradėtas projekto „Paslaugų, skatinančių ir efektyviai palaikančių globą šeimos aplinkoje, vystymas“ įgyvendinimas. Projektas finansuojamas iš 2021-2027 metų ES investicijų programos ir Lietuvos Respublikos valstybės biudžeto lėšomis.

Globos centras intensyviai vykdo savo veiklų viešinimą.

**INTEGRALIOS PAGALBOS (SOCIALINĖS GLOBOS IR SLAUGOS) Į NAMUS TEIKIMAS PLUNGĖS RAJONE**

Integrali pagalbaasmens namuose yra teikiama komandos principu (yra 3 komandos).  Tikslas – išsiaiškinti asmens socialinės globos ir slaugos namuose paslaugų poreikį, organizuoti ir teikti šias paslaugas, taikant efektyvias slaugos priemones bei socialines paslaugas.

Paslaugų gavėjai: šiuo metu integralios pagalbos (socialinės globos ir slaugos) paslaugas teikiame 34 asmenims. Plungės mieste turime 20 paslaugų gavėjų, seniūnijose 9 paslaugų gavėjus. Integralios pagalbos (socialinės globos ir slaugos) paslaugos į namus poreikis nepatenkintas, nes eilėje laukia 29 asmenys.

**LABDAROS VALGYKLOS VEIKLA**

2023 m. iki spalio mėnesio buvo priimti 9 sprendimai skirti nemokamą maitinimą labdaros valgykloje. 4 sprendimai buvo priimti paslaugos nutraukimui.

**NEĮGALIŲJŲ APRŪPINIMAS TECHNINĖS PAGALBOS PRIEMONĖMIS**

2023 metais iki spalio mėnesio buvo priimta 354 prašymai kompensacinei technikai išduoti. Sudarytos 354 sutartys ir išduotos reikiamos priemonės asmenims. 190 vienetų kompensacinės technikos priemonių buvo grąžinta Plungės socialinių paslaugų centrui.

**SPECIALAUS TRANSPORTO PASLAUGOS TEIKIMAS**

Vienkartinių spec. transportų paslaugų 2023 m. suteikta 19 kartų ( klientus vežėme į gydymo įstaigas esančias Klaipėdoje, Vilniuje, Kaune ir kt. miestus ). Nuolatinėmis spec. transporto paslaugomis (vykimui į hemodializes) naudojasi 10 asmenų turinčių sunkią negalią. Asmenys gaunantys šią paslaugą paimami iš savo gyvenamosios vietos esančios Plungės rajone ir vežami dializės procedūrai Į Plungės SG kliniką. 2023 m. suteikta nuolatinių spec. transporto paslaugų 16 Dienos centro neįgaliųjų.

Įstaigos transportas naudojamas ne tik spec. transporto paslaugoms teikti, bet ir vaikams gyvenantiems Bendruomeniniuose vaikų globos namuose ir Krizių centre gyvenančioms šeimoms. Įstaigos transportas naudojamas ir kitoms pavestoms įstaigos funkcijoms vykdyti.

**PAGALBOS VAIKUI IR ŠEIMAI PADALINYS (BENDRUOMENINIAI VAIKŲ GLOBOS NAMAI, PALYDĖJIMO PASLAUGA JAUNUOLIAMS, KRIZIŲ CENTRAS)**

**Bendruomeniniai vaikų globos namai (toliau – BVGN).** Šiuo metu BVGNgyvena 8 vaikai. 6 vaikams teismo spendimu nustatyta nuolatinė globa/rūpyba. Vienam vaikui Plungės rajono savivaldybės direktoriaus įsakymu nustatyta laikinoji rūpyba. Dar vienas vaikas laikinai apgyvendintas BVGN. Vaikų amžius nuo 8 iki 16 metų. Nuo 2023 rugsėjo 1 d. globojami (rūpinami) vaikai įsikėlė gyventi į naujus BVGN, adresu Gandingos g. 11B., Plungė (prieš tai butuose, 1 buto licencija socialinei globai teikti panaikinta)

**Palydėjimo paslauga jaunuoliams (toliau - PPJ).** PPJ teikimo tikslas – padėti jaunuoliams, kurie iki pilnametystės gyveno socialinę riziką patiriančiose šeimose ar globos įstaigose, prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas. Apgyvendinimo paslaugą vienu metu gali gauti iki 5 asmenų. Šiuo metu PPJ gyvena 2 jaunuoliai.

**Krizių centras**. 2023 m. intensyvi krizių įveikimo pagalba buvo suteikta 7 suaugusiems asmenims ir 14 vaikų. Šiuo metu Krizių centre gyvena 3 šeimos - 3 suaugę ir 5 vaikai.

**EUROPOS PAGALBOS LABIAUSIAI SKURSTANTIEMS ASMENIMS PARAMA**

Per 2023 m. įvyko keturi Europos pagalbos labiausiai skurstantiems dalinimai.Per keturis dalinimus Plungės miesto ir Plungės r. sav seniūnijoms, parama skirta 10527 asmenims. Neišdalinti maisto produktai perduoti labdaros valgyklai ir panaudoti maisto gamybai, kiti produktai panaudoti maisto paketams ir išdalinti nepasiturintiems Plungės r. sav. gyventojams bei perduoti Plungės krizių centrui. Dalis likusių higienos priemonių perduota Plungės krizių centrui bei BVGN.

**MAISTO PRODUKTŲ RINKINIŲ NUPIRKIMAS**

2023 m. iki spalio mėnesio buvo apipirkta 20 asmenų. Iš jų 3 asmenims buvo skirta po 2 apipirkimus pagal nustatytą bazinės socialinės išmokos dydį (BSI).

**ASMENS GEBĖJIMO PASIRŪPINTI SAVIMI IR PRIIMTI KASDIENINIUS SPRENDIMUS NUSTATYMAS**

Socialinės darbuotojos vertina asmens gebėjimą pasirūpinti savimi ir priimti kasdieninius sprendimus savarankiškai ar naudojantis pagalba konkrečioje srityje ir rengia išvadas. 2023 metais iki spalio mėnesio buvo pateikti 6 pirminiai vertinimai dėl asmens gebėjimo pasirūpinti savimi. Pakartotinas būklės peržiūrėjimas atliktas 47 asmenims.

**BENDRADARBIAVIMAS SU ,, MAISTO BANKU ‘‘**

Įstaiga 2 kartus metuose (pavasarį ir rudenį) dalyvauja „ Maisto banko“ akcijoje. 2023 m. iš ,,pavasarinės“ maisto banko akcijos suformuoti ir  išdalinti 73 maisto produktų paketai socialinių paslaugų centro paslaugų gavėjams. 2023 m. iš parduotuvių paskutinės galiojimo dienos maisto produktų sudaryti  1252  maisto produktų paketai.

**ASMENINĖS PAGALBOS TEIKIMAS**

Šiuo metu asmeninio asistento paslaugą gauna 14 asmenų su negalia. Asmeninę pagalbą teikia 4 asmeniniai asistentai iš jų 2 pasirinkti neįgaliojo asmens. 2023 m. suteikta 2794 val. (kontaktinės) ir 112,25 val. (nekontaktinių) asmeninės pagalbos paslaugų.