**PLUNGĖS KRIZIŲ CENTRO**

**2023 METŲ VEIKLOS ATASKAITA**

**Krizių centro misija** – teikti kokybiškas, kiekvienam pagal poreikius, laikino apgyvendinimo paslaugas, siekiant visuomenės sveikatos ir saugumo.

**Centro tikslas** – užtikrinti kokybišką laikiną prieglobstį asmenims, neturintiems gyvenamosios vietos ar negalintiems ja naudotis, padėti jiems išspręsti iškilusias problemas ir integruotis į visuomenę.

**Integracija** – tai asmens įsiliejimas į socialinę grupę, visuomenę pagal bendras vertybes, normas, tikėjimą ir panašiai. Socialinė integracija apibrėžiama kaip bet kokia socialinė intervencija, kuria siekiama rizikos grupės asmenis integruoti į visuomenę. Socialinė integracija yra procesas: asmens siekis įsitraukti į visuomenę, o visuomenės pasiruošimas šį siekį pripažinti ir stengtis, kad būtų pasiektas norimas rezultatas. Tai ilgalaikis procesas, kuris gali vykti tik palaipsniui. Integracijos turinys įgyvendinimas atsižvelgiant į kiekvieno individo poreikius, amžių, sveikatą, savarankiškumo lygį. Integracijos mes siekiame per įstaigoje teikiamų paslaugų kokybę ir įvairovę: socialinio darbo, medicinos, darbo terapijos, užimtumo, kultūros, sporto, religinių apeigų organizavimo, švietimo, buitines, maitinimo ir kitas paslaugas. Kadangi esminiai integracijos elementai yra darbas, mokymas, moralinė įtaka ir disciplina, tai Krizių centro veikla paskatins socialinės integracijos prielaidas.

**Problemos**

52 % Krizių centro klientų sudaro senyvo amžiaus, neįgalumą turintys asmenys, kuriems nustatytas dalinis darbingumas arba visiškai nedarbingi, todėl, sprendžiant jų socialines problemas, socialiniai darbuotojai susiduria su tokiais sunkumais kaip klientų gyvenimo kokybės gerinimas. Klientų neįgalumo ir senatvės pensijos yra per mažos, todėl jiems susirasti ir išsinuomoti būstą yra neįmanoma. Asmenys į Krizių centrą dažniausiai kreipėsi dėl benamystės, nedarbo, skurdo, piktnaudžiavimo alkoholiu, nemokėjimo prisitaikyti prie nuolat besikeičiančios ekonominės situacijos ir kitų veiksnių.

**Įstaigos veiklos rezultatai**

Apgyvendinimo nakvynės namuose paslauga suteikta 50 asmenų, iš kurių 13nustatytas darbingumo lygis, 11 pensijinio amžiaus ir 24darbingo amžiaus asmenų, registruotų Užimtumo tarnyboje, 2 asmenys dirbantys (Priedo 1 lentelė). Nuo 2023 m. sausio 1 d sudarytos 33 naujos socialinių paslaugų teikimo sutartys. 15 klientų dėl socialinių paslaugų kreipėsi pakartotinai, 10 klientų kreipimosi metu neturėjo nuolatinių pajamų, nebuvo registruoti UŽT.

Laikino apnakvindinimo paslauga suteikta 29 asmenims. 19 asmenų, kuriems buvo suteiktas laikinas apnakvindinimas, kreipėsi dėl apgyvendinimo nakvynės namuose paslaugos.

Nutrauktos 43 Socialinių paslaugų teikimo sutartys dėl šių priežasčių:

* Asmeniui pateikus prašymą – 10sutarčių;
* Asmeniui mirus – 1 sutartis;
* Asmeniui daugiau kaip 3 paras išvykus ir išvykimo su Centro administracija nesuderinus – 32

sutartys.

Šiais metais 54% klientų Krizių centro teikiamomis socialinėmis paslaugomis naudojasi ilgiau nei 6 mėn. Tai rodo, kad numatytas 6 mėn. apgyvendinimo terminas yra per trumpas klientų socialinių problemų sprendimui. Pastebėta, kad trūksta socialinių paslaugų tęstinumo, todėl savivaldybė yra paskyrusi du butus, kuriuose galima teikti savarankiško gyvenimo namų paslaugą.

**Paslaugos užtikrinančios sklandžią socialinę integraciją asmenims paleistiems iš pataisos įstaigų**

Nuo 2021 m. vasario 5 d. Plungės krizių centrui paskirta funkcija - organizuoti socialinių paslaugų teikimą iš pataisos įstaigų paleistiems asmenims užtikrinant jų sklandžią socialinę integraciją. Iki 2023 m. rugsėjo 30 d. iš pataisos įstaigų gauta 15 pranešimų apie planuojamus asmenų paleidimus (Priedo 2 lentelė).

**Laikino apnakvindinimo paslaugos smurto artimoje aplinkoje pavojų keliantiems asmenims**

Nuo 2023 m. liepos 1 d įsigaliojus naujam Apsaugos nuo smurto artimoje aplinkoje įstatytmui Krizių centre teikiamas laikinas apnakvindinimas smurto artimoje aplinkoje pavojų keliantiems asmenims. Nuo liepos 1 d. laikino apnakvindinimo paslauga suteikta 5 asmenims, kreipimos metu iš jų 3 buvo neblaivūs, 3 klijentai liko gyventi.

**Gyventojų asmens higienos ir sveikatos priežiūros paslaugos**

Dezinfekcija, parazitų naikinimas, pagal poreikį – maudymas, patalynės keitimas, rūbų skalbimas, gyvenamųjų patalpų valymas kasdien. Pagal kliento poreikius išduodami maisto paketai, rūbai, avalynė, higienos reikmenys. Klientai, kuriems sunku savarankiškai apsipirkti, lydimi į parduotuvę, padedama pasigaminti maistą.

Gyventojams, esant poreikiui, matuojamas kraujo spaudimas, sergantys aprūpinti medikamentais, vykdoma jų vartojimo priežiūra bei kontrolė. Suteikiama pirmoji medicininė pagalba. Bendradarbiaujama su sveikatos priežiūros įstaigos specialistais, NDNT. Sprendžiant gyventojų sveikatos problemas, esant reikalui, gyventojai hospitalizuojami bei organizuojami tyrimai sveikatos priežiūros įstaigose. Esant reikalui klientai nuvežami ir parvežami iš gydymo įstaigų Klaipėdoje, Švėkšnoje, Telšiuose. Tarpininkauta dėl stacionaraus gydymo su įstaigomis: Klaipėdos Respublikine ligonine, Klaipėdos jūrininkų ligoninės Psichiatrijos departamentu Švėkšnoje, Telšių regionine ligonine.

Nemaža dalis klientų yra priklausomi nuo alkoholio ar kitų psichoaktyvių medžiagų, priklausomybės nepripažįsta. Priklausomi asmenys turi žemą motyvaciją, todėl dauguma dėl šios priežasties praradę darbinius įgūdžius, atsakomybę, pasikeitė jų gyvenimo būdas. Tokiems klientams sunku siekti permainų, su jais reikia dirbti individualiai ir ilgai, motyvuojant keistis patiems ir keisti gyvenimo būdą. Nuo š.m. sausio 1 dienos 4 klientai gydėsi Psichiatrijos skyriuose, 19 klientų dėl priklausomybių ir kitų psichinių ligų reguliariai konsultuojasi su gydytojais psichiatrais.

**Socialinė veikla**

Individualus darbas su naujai atvykusiais gyventojais: paslaugų teikimo planavimas, informavimas, tarpininkavimas, atstovavimo paslaugų teikimas, gyventojų teisių ir interesų gynimas pagal poreikį.

Suteikiama pagalba kreipiantis ir atsiimant socialines išmokas. Mokoma planuoti pajamas ir išlaidas. Tarpininkaujama sprendžiant klientų skolų problemas, dėl areštuotų sąskaitų, atliktų išskaitymų bendraujama su antstolių kontoromis, Skolų išieškojimo tarnybomis. 30 Krizių centro klientų turi skolų antstoliams, visi pagal galimybes skolas moka. Gyvendami Krizių centre klientai pagal savo galimybes skolas mokasi.

Bendradarbiaujama su Plungės policijos komisariatu, Probacijos tarnyba Tarpininkaujama dėl teisinės pagalbos klientams, konsultuojamasi su Savivaldybės teisininku. Reikalui esant, atstovaujama teismuose, lydima pas advokatus, į teismą. 1 klientas gavo socialinį būstą.

**Terapinės – darbinės veiklos. Visuomeninė veikla**

* Krizių centro gyventojams kiekvieną ketvirtadienį organizuojami maisto ruošimo užsiėmimai. Nuo pavasario iki rudens gyventojai sodina, augina ir prižiūri daržoves šalia esančiame darže ir šiltnamyje, rudenį konservuoja. Užaugintos daržovės naudojamos maisto gamybai.
* Centre sukurtos sąlygos kasdien dalyvauti terapiniuose užsiėmimuose. Klientai, padedant individualios priežiūros darbuotojai, velia iš vilnos pirties kepures, tapkes, užsiima medžio drožimo, pjovimo darbais, kitais rankdarbiais.
* Dalyvaujama edukaciniuose renginiuose, miesto šventėje, mugėse.
* Gamybos patalpose remontuoja dviračius. Suremontuoti dviračiai naudojami gyventojų

reikmėms.

Tvarkomi Varkalių, Gondingos piliakalniai: genimi krūmai, pjaunama žolė, sodinami

medžiai.

* Organizuotos šventės: paminėtos valstybinės šventės, Šv. Velykos, Šv. Kalėdos.
* Plungės miesto seniūnijos prašymu prižiūrime žaliąsias zonas Dariaus ir Girėno gatvėje:

pjauname žolę, surenkame šakas ir šiukšles.

**Kompleksinės paslaugos.**

Nuo 2023 m. rugpjūčio 1 d. Plungės krizių centre veikia Bendruomeniniai šeimos namai, kuriuose teikiamos kompleksinės paslaugos šeimoms pagal projektą „KOPA“:

* individualių ir (ar) grupinių konsultacijų organizavimas ir teikimas asmenims, patiriantiems sunkumų asmeniniame gyvenime ir (ar) šeimoje;
* socialinių įgūdžių grupių vaikams ir paaugliams organizavimas ir vedimas – vaikų ir paauglių gyvenime reikalingų įvairius socialinius įgūdžius, nuostatas ugdančių teminių grupių užsiėmimai;
* tėvystės mokymų organizavimas ir teikimas – paslaugos, teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes;
* šeimos mediacija – paslauga, teikiama neteisminiam civilinių ginčų taikinamajam

tarpininkavimui, siekiant ginčus, tarpusavio konfliktus spręsti taikiai.

Bendruomeniniuose šeimos namuose paslaugos suteiktos 22 asmenims.

Direktoriaus padėjėja,

pavaduojanti direktorių Vilija Kryževičienė

Priedas

1 lentelė

|  |  |  |  |
| --- | --- | --- | --- |
| **Asmenų grupės** | **Iš viso** | **Vyrai** | **Moterys** |
| Dirbantys | 2 | 1 | 1 |
| Darbingi, registruoti Užimtumo tarnyboje | 24 | 19 | 5 |
| Pripažinti nedarbingais (0-25 proc.) | 1 | 1 | - |
| Pripažinti iš dalies darbingais (30-55 proc.) | 12 | 8 | 4 |
| Senatvės pensijinio amžiaus | 11 | 9 | 2 |

2 lentelė

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Informacija apie iš pataisos įstaigų paleistiems (paleidžiamiems) asmenims *Plungės rajono* savivaldybėje 2023 m. suteiktą pagalbą\*** | | | | | | | | | | | | |
|  |
| Nuo 2023 m. sausio 1 d. iki 2023 m. rugsėjo 30 d. iš pataisos įstaigų gautų pranešimų apie asmens paleidimą iš pataisos įstaigos skaičius: | | | | | | | | | | **15** | **Iš 15 gautų pranešimų**  **2-juose nurodyta, kad grįžus iš pataisos įstaigos, asmuo pagalbos atsisako.** | |  |
| Iš jų: | | | | | | | | | | |  |
| a) apie lygtinai paleidžiamus asmenis: | | | | | | | | | | **13** |  |
| b) apie terminuotą bausmę atlikusius: | | | | | | | | | | **2** |  |
| Nuo 2023 m. sausio 1 d. iki 2023 m. rugsėjo 30 d. iš pataisos įstaigų į savivaldybės teritoriją grįžę asmenys, kurie kreipėsi į Krizių centro socialinę darbuotoją (skambinosi ar buvo atvykę): **6** | | | | | | | | | | | | |  |
| **Asmenims suteikta pagalba (pagal pranešimo apie asmens paleidimą iš pataisos įstaigos formoje nurodytas sritis):** | | | | | | | | | | | | |  |
| Asmens tapatybės dokumento pagaminimas | Gyvenamosios vietos radimas | Gyvenamosios vietos deklaravimas | Dokumentų piniginei paramai gauti tvarkymas | Socialinės paramos maistu, drabužiais teikimas | Sveikatos priežiūros paslaugų gavimas | Priklausomybės ligų gydymas | Įdarbinimas | Įsiskolinimų padengimas | Socialinių ryšių atkūrimas | Psichologinių problemų sprendimas | **Socialinės** **priežiūros**/socialinės globos poreikių nustatymas ir teikimas | Kita pagalba *(nurodyti pastabose kokia)*  *Atsakymai raštu dėl apgyvendinimo grįžus iš laisvės atėmimo vietos* |  |
| 0 | 0 | 0 | 3 | 3 | 1 | 0 | 0 | 1 | 1 | 0 | 1 | 2 |  |